Hans Egede Kirke

Hans Egede Kirke (Hans Egedep oqaluffia) er en evangelisk-luthersk hvit trekirke beliggende i Kirkevej 13 i Godthåb på Grønland. 
Kirken ligger på et høydedrag i byens sentrum og er tegnet av arkitekt Ole Nielsen,Hans Egedes Kirke, arkark.dk. Besøkt 24. febr. 2014  og innviet i 1971. Den er oppkalt etter den dansk-norske misjonæren Hans Egede. 

 Kirkerom og inventar 
I selve kirkerommet er det 33 benker hvor det kan sitte åtte til ni personer på hver. I kirkens sydlige del er det vinduer, mens den nordlige del består av foldedører inn til menighetssalen. Når man åpner opp inn til denne, kan det i alt sitte ca. 500 personer i kirken.Sansgreen, Otto: Grønlands kirker, Naqiterisoq, 1991 

Alterpartiet er hevet over gulvet i skipet; til venstre ses døpefonten og til høyre prekestolen. Altertavlen består av et kors fastgjort til veggen med lys bak. Knefallet og bedeskammelen er trukket med selskinn. Belysningen består av enkelte pærer i messingskjermer, noen i korte andre i lengre ledninger. Kirkens orgel er et 10-stemmers Frobeniusorgel fra 1971.Pipe Organs of Greenland, A Research Project by Randall Harlow. Besøkt 24. febr. 2014  

 Hans Egede 
Det finnes flere minner om Egede i kirken. Bak prekestolen er det innmurt to store sten som stammer fra Egedes hus på Håbets Ø. Alterkalken er en forstørret kopi av Egedes egen, og var en gave fra Den norske kirke. På den motsatte side av alteret, henger to malerier av Egede og konen Gjertrud Rasch som skal være malt i Bergen i 1708. Maleriene kommer fra Skt. Knuds menighet i Odense.Sansgreen, Otto: Grønlands kirker, Naqiterisoq, 1991 

Referanser

Kategori:Kirker på Grønland
Kategori:Nuuk